title: Komisijas Īstenošanas regula (ES) Nr. 880/2014 ( 2014. gada 12. augusts ), ar ko groza Īstenošanas regulu (ES) Nr. 540/2011 attiecībā uz darbīgās vielas Cydia pomonella Granulovirus ( CpGV ) apstiprināšanas nosacījumiem  Dokuments attiecas uz EEZ

text:
               13.8.2014

               LV

               Eiropas Savienības Oficiālais Vēstnesis

               L 240/22

         KOMISIJAS ĪSTENOŠANAS REGULA (ES) Nr. 880/2014
   (2014. gada 12. augusts),
   ar ko groza Īstenošanas regulu (ES) Nr. 540/2011 attiecībā uz darbīgās vielas Cydia pomonella Granulovirus (CpGV) apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 (1) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK, un jo īpaši tās 13. panta 2. punkta c) apakšpunktu,
   tā kā:

               (1)

               Darbīgo vielu Cydia pomonella Granulovirus (CpGV) atbilstīgi Komisijas Regulas (EK) Nr. 2229/2004 (2) 24.b pantā norādītajai procedūrai ar Komisijas Direktīvu 2008/113/EK (3) iekļāva Padomes Direktīvas 91/414/EEK (4) I pielikumā. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un iekļauta Komisijas Īstenošanas regulas (ES) Nr. 540/2011 (5) pielikuma A daļā.

               (2)

               Eiropas Pārtikas nekaitīguma iestāde (turpmāk “Iestāde”) saskaņā ar Regulas (EK) Nr. 2229/2004 25.a pantu 2012. gada 4. aprīlī sniedza Komisijai savu viedokli attiecībā uz pārskata ziņojuma projektu par Cydia pomonella Granulovirus (CpGV) (6). Iestāde savu viedokli par Cydia pomonella Granulovirus (CpGV) darīja zināmu iesniedzējam. Komisija aicināja iesniedzēju iesniegt komentārus par pārskata ziņojuma projektu. Dalībvalstis un Komisija izskatīja pārskata ziņojuma projektu un Iestādes viedokli. 2014. gada 11. jūlijā pārskata ziņojuma projekts tika pabeigts Augu, dzīvnieku, pārtikas aprites un dzīvnieku barības pastāvīgajā komitejā kā Komisijas pārskata ziņojums par Cydia pomonella Granulovirus (CpGV).

               (3)

               Ir apstiprināts, ka darbīgā viela Cydia pomonella Granulovirus (CpGV) ir uzskatāma par apstiprinātu saskaņā ar Regulu (EK) Nr. 1107/2009.

               (4)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, it īpaši nesen publicētos ieteikumus par mikrobiālo piesārņotāju robežvērtībām mikrobiāliem augu aizsardzības līdzekļiem (7), ir jāgroza apstiprināšanas nosacījumi, it īpaši attiecībā uz darbīgās vielas minimālo tīrības pakāpi un konkrētu piemaisījumu īpašībām un maksimālo saturu.

               (5)

               Tādēļ Īstenošanas regula (ES) Nr. 540/2011 būtu attiecīgi jāgroza.

               (6)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļas slejas “Tīrība” 198. rindā “Cydia pomonella Granulovirus (CpGV)” vārdus “Piesārņojošie mikroorganismi (Bacillus cereus) < 1 × 106” aizstāj ar “Minimālā koncentrācija: 1 × 1013 OB/l (oklūzijas ķermenīši/l) un piesārņojošie mikroorganismi (Bacillus cereus) preparātā < 1 × 107 kvv/g”.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 12. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Komisijas 2004. gada 3. decembra Regula (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (OV L 379, 24.12.2004., 13. lpp.).

      (3)  Komisijas 2008. gada 8. decembra Direktīva 2008/113/EK, ar ko groza Padomes Direktīvu 91/414/EEK, lai tajā iekļautu vairākus mikroorganismus kā darbīgās vielas (OV L 330, 9.12.2008., 6. lpp.).

      (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (6)  EFSA Journal (2012); 10(4):2655. Pieejams tiešsaistē: www.efsa.europa.eu.

      (7)  Working Document on Microbial Contaminant Limits for Microbial Pest Control Products (SANCO/12116/2012 Rev. 0, September 2012).


title: Komisijas Īstenošanas regula (ES) Nr. 632/2014 ( 2014. gada 13. maijs ), ar ko apstiprina darbīgo vielu flubendiamīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               14.6.2014

               LV

               Eiropas Savienības Oficiālais Vēstnesis

               L 175/1

         KOMISIJAS ĪSTENOŠANAS REGULA (ES) Nr. 632/2014
   (2014. gada 13. maijs),
   ar ko apstiprina darbīgo vielu flubendiamīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums attiecībā uz apstiprinājuma procedūru un nosacījumiem. Attiecībā uz flubendiamīdu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2006/927/EK (3).

               (2)

               Saskaņā ar Direktīvas 91/414/EEK 6. panta 2. punktu Grieķija 2006. gada 30. martā saņēma pieteikumu no uzņēmuma Bayer CropScience AG par darbīgās vielas flubendiamīda iekļaušanu Direktīvas 91/414/EEK I pielikumā. Ar Lēmumu 2006/927/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, minētās darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts Grieķija 2008. gada 1. septembrī iesniedza novērtējuma ziņojuma projektu. 2011. gada 14. jūlijā pieteikuma iesniedzējam tika lūgts sniegt papildu informāciju saskaņā ar Komisijas Regulas (ES) Nr. 188/2011 (4) 11. panta 6. punktu. Papildu informācijas novērtējumu Grieķija iesniedza 2012. gada aprīlī kā atjauninātu novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). 2013. gada 1. jūlijā iestāde iesniedza Komisijai secinājumu par darbīgās vielas flubendiamīda pesticīdu riska novērtējumu (5). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2014. gada 20. martā tas tika pabeigts kā Komisijas pārskata ziņojums par flubendiamīdu.

               (5)

               Dažādajās veiktajās pārbaudēs tika konstatēts, ka flubendiamīdu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt flubendiamīdu.

               (6)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (7)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur flubendiamīdu. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (8)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (6), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (9)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (7) pielikums.

               (10)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu flubendiamīdu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2015. gada 28. februārim groza vai atsauc pašreizējās atļaujas augu aizsardzības līdzekļiem, kas satur darbīgo vielu flubendiamīdu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst Direktīvas 91/414/EEK II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur flubendiamīdu kā vienīgo darbīgo vielu vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2014. gada 31. augustam, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur flubendiamīdu kā vienīgo darbīgo vielu, vajadzības gadījumā atļauju groza vai atsauc vēlākais līdz 2016. gada 29. februārim; vai

               b)

               ja līdzeklis satur flubendiamīdu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2016. gada 29. februārim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. septembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. maijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2006. gada 13. decembra Lēmums 2006/927/EK, ar ko principā atzīst tās dokumentācijas pilnīgumu, kas iesniegta sīkākai izskatīšanai saistībā ar iespējamo flubendiamīda iekļaušanu Padomes Direktīvas 91/414/EEK I pielikumā (OV L 354, 14.12.2006., 54. lpp.).

      (4)  Komisijas 2011. gada 25. februāra Regula (ES) Nr. 188/2011, ar ko nosaka sīki izstrādātus īstenošanas noteikumus Padomes Direktīvai 91/414/EEK attiecībā uz to darbīgo vielu novērtēšanu, kuras nav bijušas tirgū divus gadus pēc minētās direktīvas paziņošanas (OV L 53, 26.2.2011., 51. lpp.).

      (5)  EFSA Journal 2013; 11(7):3270. Pieejams tiešsaistē: www.efsa.europa.eu.

      (6)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (7)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums,
                  identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Flubendiamīds

                     CAS Nr. 272451-65-7

                     CIPAC Nr. 788

                  3-jod-N'-(2-mezil-1,1-dimetiletil)-N-{4-[1,2,2,2-tetrafluor-1-(trifluormetil)etil]-o-tolil}ftalamīds

                  ≥ 960 g/kg

                  2014. gada 1. septembris

                  2024. gada 31. augusts

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā Pārtikas aprites un dzīvnieku veselības pastāvīgās komitejas 2014. gada 20. martā pabeigtā pārskata ziņojuma secinājumus par flubendiamīdu, un jo īpaši I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              a)

                              riskam attiecībā uz ūdens bezmugurkaulniekiem;

                              b)

                              potenciālajām atliekām rotācijas kultūrās.

                        Lietošanas nosacījumos vajadzības gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums,
                     identifikācijas numuri

                        IUPAC nosaukums

                     Tīrība (1)

                     Apstiprinājuma datums

                     Apstiprināšanas termiņa beigas

                     Īpaši noteikumi

                     “74

                     Flubendiamīds

                        CAS Nr. 272451-65-7

                        CIPAC Nr. 788

                     3-jod-N'-(2-mezil-1,1-dimetiletil)-N-{4-[1,2,2,2-tetrafluor-1-(trifluormetil)etil]-o-tolil}ftalamīds

                     ≥ 960 g/kg

                     2014. gada 1. septembris

                     2024. gada 31. augusts

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā Pārtikas aprites un dzīvnieku veselības pastāvīgās komitejas 2014. gada 20. martā pabeigtā pārskata ziņojuma secinājumus par flubendiamīdu, un jo īpaši I un II papildinājumu.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 riskam attiecībā uz ūdens bezmugurkaulniekiem;

                                 b)

                                 potenciālajām atliekām rotācijas kultūrās.

                           Lietošanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 22/2013 ( 2013. gada 15. janvāris ), ar ko apstiprina darbīgo vielu ciflumetofēnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               16.1.2013

               LV

               Eiropas Savienības Oficiālais Vēstnesis

               L 11/8

         KOMISIJAS ĪSTENOŠANAS REGULA (ES) Nr. 22/2013
   (2013. gada 15. janvāris),
   ar ko apstiprina darbīgo vielu ciflumetofēnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīva 91/414/EEK (2) attiecībā uz apstiprinājuma procedūru un nosacījumiem piemērojama darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums. Attiecībā uz ciflumetofēnu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2010/244/ES (3).

               (2)

               Saskaņā ar Direktīvas 91/414/EEK 6. panta 2. punktu Nīderlande 2009. gada 21. septembrī saņēma pieteikumu no Otsuka Chemical Co. Ltd darbīgās vielas ciflumetofēna iekļaušanai Direktīvas 91/414/EEK I pielikumā. Ar Lēmumu 2010/244/ES tika apstiprināts, ka dokumentācija ir pilnīga, proti, to pamatā var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2010. gada 12. novembrī iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). 2011. gada 16. decembrī iestāde iesniedza Komisijai savu secinājumu par darbīgās vielas ciflumetofēna pesticīdu riska novērtējuma izskatīšanu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2012. gada 20. novembrī tas tika pabeigts kā Komisijas pārskata ziņojums par ciflumetofēnu.

               (5)

               Dažādajās veiktajās pārbaudēs tika konstatēts, ka ciflumetofēnu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tādēļ ir lietderīgi apstiprināt ciflumetofēnu.

               (6)

               Saskaņā ar Regulas (EK) Nr. 1107/2009 13. panta 2. punktu un saistībā ar tās 6. pantu, un ņemot vērā jaunākās zinātniskās un tehnoloģiskās atziņas, tomēr ir nepieciešams iekļaut atsevišķus nosacījumus un ierobežojumus. Konkrētāk, ir lietderīgi pieprasīt papildu apstiprinošo informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro šādi nosacījumi. Pēc apstiprināšanas dalībvalstīm būtu jāatvēl seši mēneši tādu augu aizsardzības līdzekļu atļauju pārskatīšanai, kas satur ciflumetofēnu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai saskaņā ar Direktīvas 91/414/EEK vienotajiem principiem par katru augu aizsardzības līdzekli katram paredzētajam lietojuma veidam iesniegtu un novērtētu visus atjauninātos dokumentus, kas minēti III pielikumā.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu attiecīgi būtu jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu ciflumetofēnu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2013. gada 30. novembrim vajadzības gadījumā groza vai atsauc pašreizējās atļaujas augu aizsardzības līdzekļiem, kas satur darbīgo vielu ciflumetofēnu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos nosacījumus, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1.–4. punkta nosacījumiem un Regulas (EK) Nr. 1107/2009 62. pantu ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur ciflumetofēnu kā vienīgo darbīgo vielu vai vienu no vairākām darbīgajām vielām, kuras vēlākais līdz 2013. gada 31. maijam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu sleju. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur ciflumetofēnu kā vienīgo darbīgo vielu, atļauju vajadzības gadījumā groza vai atsauc vēlākais līdz 2014. gada 30. novembrim; vai

               b)

               ja līdzeklis satur ciflumetofēnu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2014. gada 30. novembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 15. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 107, 29.4.2010., 22. lpp.

      (4)  EFSA Journal 2012; 10(1):2504. Pieejams tiešsaistē: www.efsa.europa.eu.

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprinājuma datums

                  Apstiprinājuma beigu datums

                  Īpaši noteikumi

                  Ciflumetofēns

                     CAS Nr. 400882-07-7

                     CIPAC Nr. 721

                  2-metoksietil(RS)-2-(4-terc-butilfenil)-2-ciān-3-oksi-3-(α,α,α-trifluor-o-tolil)propionāts

                  ≥ 975 g/kg (racēmisks)

                  2013. gada 1. jūnijs

                  2023. gada 31. maijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par ciflumetofēnu, un jo īpaši tā I un II papildinājumu, ko 2012. gada 20. novembrī pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              —

                              operatoru un strādnieku aizsardzībai,

                              —

                              gruntsūdeņu aizsardzībai, ja darbīgo vielu izmanto reģionos ar jutīgiem augsnes un/vai klimatiskajiem apstākļiem,

                              —

                              dzeramā ūdens aizsardzībai,

                              —

                              riskam, kas rodas ūdens organismiem.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              a)

                              metabolīta B3 (2-(trifluormetil)benzamīds) iespējamo mutagēno iedarbību, ar atbilstošu testa protokolu izslēdzot novērotās in vitro iedarbības in vivo relevanci;

                              b)

                              papildu datus, kas vajadzīgi, lai noteiktu akūto standartdevu metabolītam B3;

                              c)

                              papildu ekotoksikoloģiskiem pētījumiem un novērtējumiem par ūdens mugurkaulniekiem, kas attiecas uz to visu dzīves ciklu.

                        Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2015. gada 31. maijam.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprinājuma datums

                     Apstiprinājuma beigu datums

                     Īpaši noteikumi

                     “31

                     Ciflumetofēns

                        CAS Nr. 400882-07-7

                        CIPAC Nr. 721

                     2-metoksietil(RS)-2-(4-terc-butilfenil)-2-ciān-3-oksi-3-(α,α,α-trifluor-o-tolil)propionāts

                     ≥ 975 g/kg (racēmisks)

                     2013. gada 1. jūnijs

                     2023. gada 31. maijs

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par ciflumetofēnu, un jo īpaši tā I un II papildinājumu, ko 2012. gada 20. novembrī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 —

                                 operatoru un strādnieku aizsardzībai,

                                 —

                                 gruntsūdeņu aizsardzībai, ja darbīgo vielu izmanto reģionos ar jutīgiem augsnes un/vai klimatiskajiem apstākļiem,

                                 —

                                 dzeramā ūdens aizsardzībai,

                                 —

                                 riskam, kas rodas ūdens organismiem.

                           Lietošanas nosacījumos vajadzības gadījumā iekļauj riska mazināšanas pasākumus, piemēram, izmantot individuālās aizsardzības līdzekļus.
                     Pieteikuma iesniedzējs iesniedz apstiprinošu informāciju par:

                                 a)

                                 metabolīta B3 (2-(trifluormetil)benzamīds) iespējamo mutagēno iedarbību, ar atbilstošu testa protokolu izslēdzot novēroto in vitro iedarbības in vivo relevanci;

                                 b)

                                 papildu datus, kas vajadzīgi, lai noteiktu akūto standartdevu metabolītam B3;

                                 c)

                                 papildu ekotoksikoloģiskiem pētījumiem un novērtējumiem par ūdens mugurkaulniekiem, kas attiecas uz to visu dzīves ciklu.

                           Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2015. gada 31. maijam.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 141/2014 ( 2014. gada 13. februāris ), ar ko groza Īstenošanas regulu (ES) Nr. 540/2011 attiecībā uz darbīgās vielas augu eļļas / krustnagliņu eļļas apstiprināšanas nosacījumiem  Dokuments attiecas uz EEZ

text:
               14.2.2014

               LV

               Eiropas Savienības Oficiālais Vēstnesis

               L 44/40

      KOMISIJAS ĪSTENOŠANAS REGULA (ES) Nr. 141/2014
   (2014. gada 13. februāris),
   ar ko groza Īstenošanas regulu (ES) Nr. 540/2011 attiecībā uz darbīgās vielas augu eļļas / krustnagliņu eļļas apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu un 78. panta 2. punktu,
   tā kā:

               (1)

               Darbīgā viela augu eļļa / krustnagliņu eļļa tika iekļauta Padomes Direktīvas 91/414/EEK (2) I pielikumā ar Komisijas Direktīvu 2008/127/EK (3) saskaņā ar Komisijas Regulas (EK) Nr. 2229/2004 (4) 24.b pantā paredzēto procedūru. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un iekļauta Komisijas Īstenošanas regulas (ES) Nr. 540/2011 (5) pielikuma A daļā.

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “Iestāde”) 2011. gada 16. decembrī sniedza Komisijai savu viedokli attiecībā uz pārskata ziņojuma projektu par augu eļļu / krustnagliņu eļļu (6). Iestāde savu viedokli par augu eļļu / krustnagliņu eļļu darīja zināmu ziņotājam. Komisija aicināja ziņotāju iesniegt komentārus attiecībā uz pārskata ziņojuma projektu par augu eļļu / krustnagliņu eļļu. Dalībvalstis un Komisija izskatīja pārskata ziņojuma projektu un Iestādes secinājumus Pārtikas aprites un dzīvnieku veselības pastāvīgajā komitejā, un 2013. gada 13. decembrī tas tika pabeigts kā Komisijas pārskata ziņojums par augu eļļu / krustnagliņu eļļu.

               (3)

               Ir apstiprināts, ka darbīgā viela augu eļļa / krustnagliņu eļļa ir uzskatāma par apstiprinātu saskaņā ar Regulu (EK) Nr. 1107/2009.

               (4)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāgroza apstiprināšanas nosacījumi. Īpaši lietderīgi ir pieprasīt papildu apstiprinošu informāciju.

               (5)

               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.

               (6)

               Būtu jānodrošina, lai dalībvalstīm būtu laiks grozīt vai atsaukt atļaujas augu aizsardzības līdzekļiem, kas satur augu eļļu / krustnagliņu eļļu.

               (7)

               Ja dalībvalstis atbilstoši Regulas (EK) Nr. 1107/2009 46. pantam atvēl pagarinājuma periodu, augu aizsardzības līdzekļiem, kuri satur augu eļļu / krustnagliņu eļļu, šis periods nedrīkst pārsniegt astoņpadsmit mēnešus pēc regulas spēkā stāšanās dienas.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Pārejas pasākumi
   Līdz 2014. gada 6. septembrim dalībvalstis atbilstoši Regulai (EK) Nr. 1107/2009 vajadzības gadījumā groza vai atceļ atļaujas, kas izsniegtas augu aizsardzības līdzekļiem, kuri satur darbīgo vielu augu eļļu / krustnagliņu eļļu.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2015. gada 6. septembrī.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un tieši piemērojama visās dalībvalstīs.
      Briselē, 2014. gada 13. februārī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2008. gada 18. decembra Direktīva 2008/127/EK, ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).

      (4)  Komisijas 2004. gada 3. decembra Regula (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (OV L 379, 24.12.2004., 13. lpp.).

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (6)  Secinājums par speciālistu veikto pesticīdu riska novērtējumu attiecībā uz darbīgo vielu augu eļļu / krustnagliņu eļļu. EFSA Journal (2012); 10(1):2506. (43 lpp.). doi:10.2903/j.efsa.2012.2506. Pieejams tiešsaistē: www.efsa.europa.eu/efsajournal

      PIELIKUMS
      Īstenošanas regulas (ES) Nr. 540/2011 pielikuma A daļā 241. rindu par darbīgo vielu augu eļļu / krustnagliņu eļļu aizstāj ar šādu:

                     Numurs

                     Parastais nosaukums Identifikācijas numuri

                        IUPAC nosaukums

                     Tīrība

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “241

                     Augu eļļa / krustnagliņu eļļa

                        CAS Nr. 84961-50-2 (krustnagliņu eļļa)
                     97-53-0 (eigenols – galvenā sastāvdaļa)

                        CIPAC Nr. 906

                     Krustnagliņu eļļa ir sarežģīts ķīmisku vielu maisījums.
                     Galvenā sastāvdaļa ir eigenols.

                     ≥ 800 g/kg
                     Attiecīgais piemaisījums: metileigenols, ne vairāk kā 0,1 % tehniskajā materiālā

                     2009. gada 1. septembris

                     2019. gada 31. augusts

                     A   DAĻA
                     Var atļaut lietot telpās tikai kā fungicīdu un baktericīdu pēc ražas novākšanas.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par krustnagliņu eļļu (SANCO/2622/2008), un jo īpaši I un II papildinājumu, ko pabeigusi Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš operatoru un strādnieku aizsardzībai un nodrošina, lai lietošanas nosacījumos būtu paredzēts attiecīgā gadījumā izmantot piemērotus individuālās aizsardzības līdzekļus.
                     Ziņotājs iesniedz apstiprinošu informāciju par:

                                 a)

                                 tehniskajām specifikācijām,

                                 b)

                                 datiem, kuros dabiskā fona eksponētība augu eļļai / krustnagliņu eļļai, eigenolam un metileigenolam ir salīdzināta ar eksponētību, kas rodas, augu eļļu / krustnagliņu eļļu izmantojot par augu aizsardzības līdzekli. Šie dati attiecas uz cilvēku.

                           Ziņotājs minēto informāciju iesniedz Komisijai, dalībvalstīm un Iestādei līdz 2016. gada 30. aprīlim.”


title: Komisijas Īstenošanas regula (ES) Nr. 342/2011 ( 2011. gada 8. aprīlis ), ar ko groza II pielikumu Regulai (ES) Nr. 206/2010, ar kuru izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības  Dokuments attiecas uz EEZ

text:
               9.4.2011

               LV

               Eiropas Savienības Oficiālais Vēstnesis

               L 96/10

         KOMISIJAS ĪSTENOŠANAS REGULA (ES) Nr. 342/2011
   (2011. gada 8. aprīlis),
   ar ko groza II pielikumu Regulai (ES) Nr. 206/2010, ar kuru izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   tā kā:

               (1)

               Komisijas Regulā (ES) Nr. 206/2010 (2) paredzētas veterinārās sertifikācijas prasības attiecībā uz tādu konkrētu sūtījumu ievešanu Savienībā, kuros ir dzīvi dzīvnieki vai svaiga gaļa. Tāpat tajā noteiktas trešās valstis, to teritorijas vai daļas, no kurām Savienībā drīkst ievest minētos sūtījumus.

               (2)

               Regulā (ES) Nr. 206/2010 noteikts, ka tādas svaigas gaļas sūtījumus, kas paredzēta lietošanai uzturā, Savienībā drīkst ievest tikai tad, ja to izcelsme ir minētas regulas II pielikuma 1. daļā norādītajās trešās valstīs, to teritorijās vai daļās, kam ir veterinārā sertifikāta paraugs, kurš atbilst minētajā daļā norādītajam sūtījumam.

               (3)

               Dienvidāfrika 2011. gada 25. februārī informēja Pasaules Dzīvnieku organizāciju (OIE) par mutes un nagu sērgas uzliesmojumiem. Tā kā netika konstatētas klīniskās pazīmes, sērgas uzliesmojumus apstiprināja 2011. gada 11. februārī, pamatojoties uz seroloģisko testu rezultātiem.

               (4)

               Saskaņā ar paziņojumu sērgas uzliesmojumi tika konstatēti divos kaimiņu rajonos KwaZulu-Natal provinces ziemeļaustrumu daļā. Šie rajoni ir daļa no Dienvidāfrikas teritorijas, kam piešķirta atļauja par svaigas, atkaulotas un nogatavinātas nagaiņu sugas dzīvnieku gaļas ievešanu Savienībā. Šīs teritorijas ir norādītas Regulas (ES) Nr. 206/2010 II pielikuma 1. daļā.

               (5)

               Pamatojoties uz iespējamo risku par mutes un nagu sērgas ievešanu Savienībā ar tādu sugu dzīvnieku svaigas gaļas importu, kas ir uzņēmīgas pret šo slimību, un to, ka nav garantijas, kas ļauj reģionalizēt Dienvidāfriku, jāanulē atļauja par šādas svaigas gaļas eksportu uz Savienību. Attiecīgi jāgroza Regulas (ES) Nr. 206/2010 II pielikuma 1. daļas ieraksts par Dienvidāfriku.

               (6)

               Tāpēc attiecīgi jāgroza Regulas (ES) Nr. 206/2010 II pielikums.

               (7)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Ierakstu par Dienvidāfriku Regulas (ES) Nr. 206/2010 II pielikuma 1. daļā aizstāj ar šādu ierakstu:

                  “ZA – Dienvidāfrika

                  ZA-0

                  Visa valsts

                  EQU, EQW

                  ZA-1

                  Visa valsts, izņemot:

                              —

                              mutes un nagu sērgas kontroles zonas daļu, kas atrodas Mpumalanga un ziemeļu provinču veterinārās uzraudzības apgabalā, Natal veterinārās uzraudzības apgabala Ingwavuma rajonā un Botsvānas pierobežā uz austrumiem no 28. garuma grāda, un

                              —

                              Camperdown rajonu KwaZulu-Natal provincē

                  BOV, OVI, RUF, RUW

                  F

                  1

                  2011. gada 11. februāris”

   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 8. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 73, 20.3.2010., 1. lpp.


title: Komisijas Īstenošanas regula (ES) Nr. 1330/2014 ( 2014. gada 15. decembris ), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu meptildinokapu un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               16.12.2014

               LV

               Eiropas Savienības Oficiālais Vēstnesis

               L 359/85

         KOMISIJAS ĪSTENOŠANAS REGULA (ES) Nr. 1330/2014
   (2014. gada 15. decembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu meptildinokapu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) attiecībā uz apstiprinājuma procedūru un nosacījumiem piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums. Attiecībā uz meptildinokapu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2006/589/EK (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2005. gada 12. augustā saņēma pieteikumu no uzņēmuma Dow AgroSciences par darbīgās vielas meptildinokapa iekļaušanu Direktīvas 91/414/EEK I pielikumā. Ar Lēmumu 2006/589/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts Apvienotā Karaliste 2006. gada 25. oktobrī iesniedza novērtējuma ziņojuma projektu. Saskaņā ar Komisijas Regulas (ES) Nr. 188/2011 (4) 11. panta 6. punktu 2011. gada 17. maijā pieteikuma iesniedzējam tika lūgts sniegt papildu informāciju. Papildu informācijas novērtējumu Apvienotā Karaliste 2012. gada 10. augustā iesniedza kā atjauninātu novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “Iestāde”). Iestāde 2013. gada 26. novembrī iesniedza Komisijai secinājumu (5) par darbīgās vielas meptildinokapa pesticīdu riska novērtējumu. Dalībvalstis un Komisija izskatīja novērtējuma ziņojuma projektu un Iestādes secinājumu Augu, dzīvnieku, pārtikas aprites un dzīvnieku barības pastāvīgajā komitejā, un 2014. gada 10. oktobrī tas tika pabeigts kā Komisijas pārskata ziņojums par meptildinokapu.

               (5)

               Dažādajās veiktajās pārbaudēs tika konstatēts, ka meptildinokapu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt meptildinokapu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot no apstiprināšanas izrietošās saistības, kas noteiktas Regulā (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas būtu jāatvēl dalībvalstīm seši mēneši atļauju pārskatīšanai attiecībā uz augu aizsardzības līdzekļiem, kas satur meptildinokapu. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visu III pielikumā minēto dokumentāciju par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (6), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, jo īpaši pienākums pārliecināties, ka atļaujas turētājs nodrošina tādu piekļuvi dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (7) pielikums.

               (11)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu meptildinokapu, kā norādīts I pielikumā, apstiprina, ievērojot minētajā pielikumā paredzētos nosacījumus.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2015. gada 30. septembrim vajadzības gadījumā groza vai atsauc spēkā esošās atļaujas augu aizsardzības līdzekļiem, kas satur darbīgo vielu meptildinokapu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma ailē “Īpaši noteikumi”, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur meptildinokapu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2015. gada 31. martam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar Regulas (EK) Nr. 1107/2009 29. panta 6. punktā minētajiem vienotajiem principiem, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja meptildinokaps līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais līdz 2016. gada 30. septembrim; vai

               b)

               ja līdzeklis satur meptildinokapu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2016. gada 30. septembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. aprīļa.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 15. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2006. gada 31. augusta Lēmums 2006/589/EK, ar ko principā atzīst tās dokumentācijas pilnīgumu, kura iesniegta sīkākai pārbaudei attiecībā uz iespējamu aviglicīna hidrogēnhlorīda, mandipropamīda un meptildinokapa iekļaušanu Padomes Direktīvas 91/414/EEK I pielikumā (OV L 240, 2.9.2006., 9. lpp.).

      (4)  Komisijas 2011. gada 25. februāra Regula (ES) Nr. 188/2011, ar ko nosaka sīki izstrādātus īstenošanas noteikumus Padomes Direktīvai 91/414/EEK attiecībā uz to darbīgo vielu novērtēšanu, kuras nav bijušas tirgū divus gadus pēc minētās direktīvas paziņošanas (OV L 53, 26.2.2011., 51. lpp.).

      (5)  EFSA Journal (2014); 12(1):3473. Pieejams tiešsaistē: www.efsa.europa.eu.

      (6)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (7)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Meptildinokaps

                     CAS Nr.: 6119-92-2

                     CIPAC Nr. 811

                  Maisījums, kas sastāv no 75–100 % (RS)-2-(1-metilheptil)-4,6-dinitrofenil krotonāta un 25–0 % (RS)-2-(1-metilheptil)-4,6-dinitrofenil izokrotonāta

                  ≥ 900 g/kg (trans- un cis-izomēru maisījums ar noteiktu attiecības diapazonu 25:1 līdz 20:1)
                  Būtisks piemaisījums:
                  2,6-dinitro-4-[(4RS)-oktan-4- il]fenil (2E/Z)-but-2-enoāts
                  maks. saturs 0,4 g/kg

                  2015. gada 1. aprīlis

                  2025. gada 31. marts

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par meptildinokapu, un jo īpaši tā I un II papildinājumu, ko 2014. gada 16. maijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              riskam attiecībā uz operatoriem;

                              b)

                              riskam attiecībā uz ūdens bezmugurkaulniekiem.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs sniedz apstiprinošu informāciju par:

                              a)

                              novērtējumu par gruntsūdeņu eksponētību attiecībā uz metabolītiem (3RS)-3-(2-hidroksi-3,5-dinitro-fenil)-butānskābe (X103317) un (2RS)-2-(2-hidroksi-3,5-dinitro-fenil)-propionskābe (X12335709);

                              b)

                              izomēru maisījuma pastiprinātas noārdīšanās un/vai pārveidošanās iespējamo ietekmi uz darbinieku riska novērtējumu, patērētāju riska novērtējumu un vidi.

                        Pieteikuma iesniedzējs a) punktā minēto informāciju Komisijai, dalībvalstīm un Iestādei iesniedz līdz 2017. gada 31. martam, savukārt b) punktā minēto informāciju – divus gadus pēc Komisijas konkrētu norādījumu pieņemšanas.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļai pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “80

                     Meptildinokaps

                        CAS Nr.: 6119-92-2

                        CIPAC Nr. 811

                     Maisījums, kas sastāv no 75–100 % (RS)-2-(1-metilheptil)-4,6-dinitrofenil krotonāta un 25–0 % (RS)-2-(1-metilheptil)-4,6-dinitrofenil izokrotonāta

                     ≥ 900 g/kg (trans- un cis-izomēru maisījums ar noteiktu attiecības diapazonu 25:1 līdz 20:1)
                     Būtisks piemaisījums:
                     2,6-dinitro-4-[(4RS)-oktan-4- il]fenil (2E/Z)-but-2-enoāts
                     maks. saturs 0,4 g/kg

                     2015. gada 1. aprīlis

                     2015. gada 31. marts

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par meptildinokapu, un jo īpaši tā I un II papildinājumu, ko 2014. gada 16. maijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 riskam attiecībā uz operatoriem;

                                 b)

                                 riskam attiecībā uz ūdens bezmugurkaulniekiem.

                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs sniedz apstiprinošu informāciju par:

                                 a)

                                 novērtējumu par gruntsūdeņu eksponētību attiecībā uz metabolītiem (3RS)-3-(2-hidroksi-3,5-dinitro-fenil)-butānskābe (X103317) un (2RS)-2-(2-hidroksi-3,5-dinitro-fenil)-propionskābe (X12335709);

                                 b)

                                 izomēru maisījuma pastiprinātas noārdīšanās un/vai pārveidošanās iespējamo ietekmi uz darbinieku riska novērtējumu, patērētāju riska novērtējumu un vidi.

                           Pieteikuma iesniedzējs a) punktā minēto informāciju Komisijai, dalībvalstīm un Iestādei iesniedz līdz 2017. gada 31. martam, savukārt b) punktā minēto informāciju – divus gadus pēc Komisijas konkrētu norādījumu pieņemšanas.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 126/2012 ( 2012. gada 14. februāris ), ar ko groza Regulu (EK) Nr. 889/2008 attiecībā uz dokumentāriem pierādījumiem un Regulu (EK) Nr. 1235/2008 attiecībā uz bioloģisko produktu importēšanas kārtību no Amerikas Savienotajām Valstīm  Dokuments attiecas uz EEZ

text:
               15.2.2012

               LV

               Eiropas Savienības Oficiālais Vēstnesis

               L 41/5

         KOMISIJAS ĪSTENOŠANAS REGULA (ES) Nr. 126/2012
   (2012. gada 14. februāris),
   ar ko groza Regulu (EK) Nr. 889/2008 attiecībā uz dokumentāriem pierādījumiem un Regulu (EK) Nr. 1235/2008 attiecībā uz bioloģisko produktu importēšanas kārtību no Amerikas Savienotajām Valstīm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 33. panta 2. punktu, 33. panta 3. punktu un 38. panta c) un d) punktu,
   tā kā:

               (1)

               Regulas (EK) Nr. 834/2007 29. panta 1. punktā ir noteikta prasība kontroles iestādēm un kontroles organizācijām sniegt dokumentārus pierādījumus uzņēmējiem, ko tās kontrolē.

               (2)

               Saskaņā ar Regulas (EK) Nr. 834/2007 28. panta 1. punktu uzņēmējiem, kuri eksportē produktus, kas ražoti atbilstīgi minētajā regulā paredzētajiem ražošanas noteikumiem, ir jāiekļauj savs uzņēmums minētās regulas 27. pantā paredzētajā kontroles sistēmā.

               (3)

               Izmantojot minēto kontroles sistēmu un ņemot vērā Regulas (EK) Nr. 834/2007 14. panta 1. punkta e) apakšpunktā un Komisijas 2008. gada 5. septembra Regulas (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (2), 24. pantā izklāstītos ražošanas noteikumus, kontroles iestādes un kontroles organizācijas patlaban pārbauda uzņēmēja veikto lauksaimniecības dzīvnieku uzskaiti, tostarp saistībā ar veterināro ārstēšanu un antibiotiku izmantošanu. Ņemot vērā šo konkrēto kontroles sistēmas piemērošanu un Savienības bioloģiskās lauksaimniecības dzīvnieku audzētāju intereses, ir lietderīgi nodrošināt tādu konkrētu ražošanas metožu identifikāciju, kurās neizmanto antibiotikas, ja uzņēmējs pieprasa šādu identifikāciju. Jāsniedz arī atbilstīga informācija par ražošanas metodes īpašajām iezīmēm, lai veicinātu piekļuvi Amerikas Savienoto Valstu tirgum. Šīs īpašās iezīmes būtu jāapliecina, papildus dokumentāriem pierādījumiem, kuri minēti Regulas (EK) Nr. 889/2008 68. pantā, sniedzot turpmākus dokumentārus pierādījumus atbilstīgi Regulas (EK) Nr. 834/2007 29. pantam.

               (4)

               Dažus lauksaimniecības produktus, kurus importē no Amerikas Savienotajām Valstīm, patlaban Savienībā tirgo saskaņā ar pārejas noteikumiem, kas paredzēti 19. pantā Komisijas 2008. gada 8. decembra Regulā (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (3). Amerikas Savienotās Valstis ir iesniegušas Komisijai lūgumu to iekļaut Regulas (EK) Nr. 1235/2008 7. pantā minētajā sarakstā. Tā iesniedza informāciju, kas prasīta saskaņā ar minētās regulas 7. un 8. pantu. Minētās informācijas pārbaude un apspriedes, kas pēc tam notika ar Amerikas Savienoto Valstu iestādēm, ļāva secināt, ka noteikumi, kuri šajā valstī regulē bioloģisko lauksaimniecības produktu ražošanu un kontroli, ir līdzvērtīgi Regulā (EK) Nr. 834/2007 noteiktajiem. Komisija veica Amerikas Savienotajās Valstīs faktiski piemēroto ražošanas noteikumu un kontroles pasākumu pārbaudi uz vietas, kā paredzēts Regulas (EK) Nr. 834/2007 33. panta 2. punktā, un nonāca pie apmierinošiem secinājumiem. Līdz ar to Komisijai būtu jāiekļauj Amerikas Savienotās Valstis sarakstā, kas sniegts Regulas (EK) Nr. 1235/2008 III pielikumā.

               (5)

               Regulas (EK) Nr. 1235/2008 IV pielikumā sniegts to kontroles organizāciju un kontroles iestāžu saraksts, kuras līdzvērtības pārbaudes nolūkos ir pilnvarotas trešās valstīs veikt pārbaudes un izsniegt sertifikātus. Minētās regulas III pielikumā iekļaujot Amerikas Savienotās Valstis, attiecīgās Amerikas Savienoto Valstu kontroles organizācijas un kontroles iestādes būtu jāsvītro no IV pielikuma, ciktāl tās kontrolē ražošanu Amerikas Savienotajās Valstīs.

               (6)

               Tāpēc attiecīgi būtu jāgroza Regula (EK) Nr. 889/2008 un Regula (EK) Nr. 1235/2008.

               (7)

               Šajā regulā paredzētie pasākumi ir saskaņā ar Bioloģiskās ražošanas regulatīvās komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 889/2008 groza šādi:

               1)

               regulas 63. panta 1. punktam pievieno šādu d) apakšpunktu:

                           “d)

                           izmantotās ražošanas metodes īpašās iezīmes, ja uzņēmējs ir paredzējis pieprasīt dokumentārus pierādījumus saskaņā ar 68. panta 2. punktu.”;

               2)

               regulas 68. pantu aizstāj ar šādu:
               “68. pants
               Dokumentārie pierādījumi
               1.   Lai piemērotu Regulas (EK) Nr. 834/2007 29. panta 1. punktu, kontroles iestādes un kontroles organizācijas izmanto dokumentāro pierādījumu paraugu, kas iekļauts šīs regulas XII pielikumā.
               2.   Ja uzņēmējs, uz ko attiecas 1. punktā minēto kontroles iestāžu un kontroles organizāciju pārbaudes, to pieprasa laikposmā, kurš jānorāda šīm kontroles iestādēm un kontroles organizācijām, tad minētās iestādes un organizācijas sniedz papildu dokumentārus pierādījumus, kas apliecina tās ražošanas metodes īpašās iezīmes, kurai izmantots XIIa pielikumā noteiktais paraugs.
               Iesniedzot pieteikumus par papildu dokumentāriem pierādījumiem, XIIa pielikumā sniegtā parauga 2. ailē iekļauj attiecīgo norādi, kas minēta XIIb pielikumā.”;

               3)

               regulas XII pielikuma virsrakstā atsauci uz “68. pantu” aizstāj ar atsauci uz “68. panta 1. punktu”;

               4)

               regulā iekļauj XIIa un XIIb pielikumu, kā noteikts šīs regulas I pielikumā.

         2. pants
   Regulas (EK) Nr. 1235/2008 III un IV pielikumu groza saskaņā ar šīs regulas II pielikumu.
   3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 14. februārī

            Komisijas vārdā –

            priekšsēdētājs

         José Manuel BARROSO

      (1)  OV L 189, 20.7.2007., 1. lpp.

      (2)  OV L 250, 18.9.2008., 1. lpp.

      (3)  OV L 334, 12.12.2008., 25. lpp.

      I PIELIKUMS
      “
            XIIa PIELIKUMS

               Uzņēmējam sniegto dokumentāro pierādījumu paraugs, kas sagatavots saskaņā ar Regulas (EK) Nr. 834/2007 29. panta 1. punktu un minēts šīs regulas 68. panta 2. punktā

            XIIb PIELIKUMS
            Norāde, kas minēta 68. panta 2. punkta otrajā daļā:
            —   bulgāru valodā: Животински продукти, произведени без използване на антибиотици
            —   spāņu valodā: Productos animales producidos sin utilizar antibióticos
            —   čehu valodā: Živočišné produkty vyprodukované bez použití antibiotik
            —   dāņu valodā: Animalske produkter, der er produceret uden brug af antibiotika
            —   vācu valodā: Ohne Anwendung von Antibiotika erzeugte tierische Erzeugnisse
            —   igauņu valodā: Loomsed tooted, mille tootmisel ei ole kasutatud antibiootikume
            —   grieķu valodā: Ζωικά προϊόντα που παράγονται χωρίς τη χρήση αντιβιοτικών
            —   angļu valodā: Animal products produced without the use of antibiotics
            —   franču valodā: produits animaux obtenus sans recourir aux antibiotiques
            —   itāļu valodā: Prodotti animali ottenuti senza l'uso di antibiotici
            —   latviešu valodā: Dzīvnieku izcelsmes produkti, kuru ražošanā nav izmantotas antibiotikas
            —   lietuviešu valodā: nenaudojant antibiotikų pagaminti gyvūniniai produktai
            —   ungāru valodā: Antibiotikumok alkalmazása nélkül előállított állati eredetű termékek
            —   maltiešu valodā: Il-prodotti tal-annimali prodotti mingħajr l-użu tal-antibijotiċi
            —   holandiešu valodā: Zonder het gebruik van antibiotica geproduceerde dierlijke producten
            —   poļu valodā: Produkty zwierzęce wytwarzane bez użycia antybiotyków
            —   portugāļu valodā: Produtos de origem animal produzidos sem utilização de antibióticos
            —   rumāņu valodā: Produse de origine animală obținute a se recurge la antibiotice
            —   slovāku valodā: Výrobky živočíšneho pôvodu vyrobené bez použitia antibiotík
            —   slovēņu valodā: Živalski proizvodi, proizvedeni brez uporabe antibiotikov
            —   somu valodā: Eläintuotteet, joiden tuotannossa ei ole käytetty antibiootteja
            —   zviedru valodā: Animaliska produkter som produceras utan antibiotika
         ”

      II PIELIKUMS

         Regulas (EK) Nr. 1235/2008 III un IV pielikuma grozījumi

                  1.

                  Regulas III pielikumā iekļauj šādu tekstu:
                  “AMERIKAS SAVIENOTĀS VALSTIS
                  1.   Produktu kategorijas:

                              a)

                              dzīvi vai nepārstrādāti lauksaimniecības produkti, veģetatīvais pavairošanas materiāls un sēklas kultivēšanai, izņemot akvakultūras produktus, ar nosacījumu, ka, importējot ābolus un bumbierus, ir jāuzrāda attiecīgas kontroles organizācijas vai kontroles iestādes izsniegts īpašs sertifikāts par to, ka ražošanā nav izmantotas antibiotikas bakteriālās iedegas apkarošanai (piemēram, tetraciklīns un streptomicīns);

                              b)

                              pārstrādāti lauksaimniecības produkti, kurus lieto kā pārtiku un barību, izņemot pārstrādātus akvakultūras produktus, ar nosacījumu, ka, importējot pārstrādātus ābolus un bumbierus, ir jāuzrāda attiecīgas kontroles organizācijas vai kontroles iestādes izsniegts īpašs sertifikāts par to, ka ražošanā nav izmantotas antibiotikas bakteriālās iedegas apkarošanai (piemēram, tetraciklīns un streptomicīns).

                        2.   Izcelsme: 1.a un 1.b kategorijas produkti un bioloģiski audzētas 1.b kategorijas produktu sastāvdaļas, kas ir audzētas Amerikas Savienotajās Valstīs (ASV) vai ir importētas Amerikas Savienotajās Valstīs saskaņā ar ASV tiesību aktiem.
                  3.   Ražošanas standarti: 1990. gada Bioloģiskās pārtikas ražošanas akts (Organic Foods Production Act of 1990) (7 U.S.C. 6501 et seq.), Bioloģiskās ražošanas valsts programma (National Organic Program) (7 CFR 205).
                  4.   Kompetentās iestādes: Amerikas Savienoto Valstu Lauksaimniecības departaments (United States Department of Agriculture (USDA)), Lauksaimniecības produktu tirdzniecības dienests (Agricultural Marketing Service (AMS)), www.usda.gov.
                  5.   Kontroles organizācijas un iestādes:

                              —

                                 A Bee Organic, www.abeeorganic.com

                              —

                                 Agricultural Services Certified Organic, www.ascorganic.com/

                              —

                                 Baystate Organic Certifiers, www.baystateorganic.org

                              —

                                 BCS – Oko Garantie GmbH, www.bcs-oeko.com/en_index.html

                              —

                                 BioAgriCert, www.bioagricert.org/English/index.php

                              —

                                 CCOF Certification Services, www.ccof.org

                              —

                                 Colorado Department of Agriculture, www.colorado.gov

                              —

                                 Control Union Certifications, www.skalint.com

                              —

                                 Department of Plant Industry, www.clemson.edu/public/regulatory/plant_industry/organic_certification/

                              —

                                 Ecocert S.A., www.ecocert.com

                              —

                                 Georgia Crop Improvement Association, Inc., www.certifiedseed.org

                              —

                                 Global Culture, www.globalculture.us

                              —

                                 Global Organic Alliance Inc., www.goa-online.org

                              —

                                 Global Organic Certification Services, www.globalorganicservices.com

                              —

                                 Idaho State Department of Agriculture, www.agri.idaho.gov/Categories/PlantsInsects/Organic/indexOrganicHome.php

                              —

                                 Indiana Certified Organic LLC, www.indianacertifiedorganic.com

                              —

                                 International Certification Services, Inc., www.ics-intl.com

                              —

                                 Iowa Department of Agriculture and Land Stewardship, www.agriculture.state.ia.us

                              —

                                 Kentucky Department of Agriculture, www.kyagr.com/marketing/plantmktg/organic/index.htm

                              —

                                 LACON GmbH, www.lacon-institut.com

                              —

                                 Louisiana Department of Agriculture and Forestry, www.ldaf.state.la.us/portal/DesktopModules/BrowseBy/portal/Offices/AgriculturalEnvironmentalSciences/PesticidesEnvironmentalPrograms/OrganicCertificationPrograms/tabid/435/Default.aspx

                              —

                                 Marin County, www.co.marin.ca.us/depts/ag/main/moca.cfm

                              —

                                 Maryland Department of Agriculture, www.mda.state.md.us/md_products/certified_md_organic_farms/index.php

                              —

                                 Mayacert S.A., www.mayacert.com

                              —

                                 Midwest Organic Services Association, Inc., www.mosaorganic.org

                              —

                                 Minnesota Crop Improvement Association, www.mncia.org

                              —

                                 MOFGA Certification Services, LLC, www.mofga.org/

                              —

                                 Montana Department of Agriculture, www.agr.mt.gov.organic/Program.asp

                              —

                                 Monterey County Certified Organic, www.ag.co.monterey.ca.us/pages/organics.

                              —

                                 Natural Food Certifiers, www.nfccertification.com

                              —

                                 Nature’s International Certification Services, www.naturesinternational.com/

                              —

                                 Nevada State Department of Agriculture, http://www.agri.state.nv.us

                              —

                                 New Hampshire Department of Agriculture, Division of Regulatory Services, http://agriculture.nh.gov/divisions/markets/organic_certification.htm

                              —

                                 New Jersey Department of Agriculture, www.state.nj.us/agriculture/

                              —

                                 New Mexico Department of Agriculture, Organic Program, http://nmdaweb.nmsu.edu/organics-program/Organic%20Program.html

                              —

                                 NOFA–New York Certified Organic, LLC, http://www.nofany.org

                              —

                                 Ohio Ecological Food and Farm Association, www.oeffa.org

                              —

                                 OIA North America, LLC, www.oianorth.com

                              —

                                 Oklahoma Department of Agriculture, www.oda.state.ok.us

                              —

                                 OneCert, www.onecert.com

                              —

                                 Oregon Department of Agriculture, www.oregon.gov/ODA/CID

                              —

                                 Oregon Tilth Certified Organic, www.tilth.org

                              —

                                 Organic Certifiers, Inc., http://www.organiccertifiers.com

                              —

                                 Organic Crop Improvement Association, www.ocia.org

                              —

                                 Organic National & International Certifiers (ON&IC), http://www.on-ic.com

                              —

                                 Organizacion Internacional Agropecuraria, www.oia.com.ar

                              —

                                 Pennsylvania Certified Organic, www.paorganic.org

                              —

                                 Primuslabs.com, www.primuslabs.com

                              —

                                 Pro-Cert Organic Systems, Ltd., www.pro-cert.org

                              —

                                 Quality Assurance International, www.qai-inc.com

                              —

                                 Quality Certification Services, www.QCSinfo.org

                              —

                                 Rhode Island Department of Environmental Management, www.dem.ri.gov/programs/bnatres/agricult/orgcert.htm

                              —

                                 Scientific Certification Systems, www.SCScertified.com

                              —

                                 Stellar Certification Services, Inc., http://demeter-usa.org/

                              —

                                 Texas Department of Agriculture, www.agr.state.tx.us

                              —

                                 Utah Department of Agriculture, http://ag.utah.gov/divisions/plant/organic/index.html

                              —

                                 Vermont Organic Farmers, LLC, http://www.nofavt.org

                              —

                                 Washington State Department of Agriculture, http://agr.wa.gov/FoodAnimal?Organic/default.htm

                              —

                                 Yolo County Department of Agriculture, www.yolocounty.org/Index.aspx?page=501

                        6.   Sertifikātu izdevējas organizācijas un iestādes: kā 5. punktā.
                  7.   Iekļaušanas ilgums: 2015. gada 30. jūnijs.”

                  2.

                  Regulas IV pielikumu groza šādi:

                              a)

                              “California Certified Organic Farmers” – 3. punktā rindu, kas attiecas uz trešo valsti “ASV” un koda numuru “US-BIO-105”, svītro;

                              b)

                              “Organic Certifiers” – 3. punktā rindu, kas attiecas uz trešo valsti “ASV” un koda numuru “US-BIO-106”, svītro;

                              c)

                              “International Certification Services, Inc.” – 3. punktā rindu, kas attiecas uz trešo valsti “ASV” un koda numuru “US-BIO-111”, svītro;

                              d)

                              “Quality Assurance International” – 3. punktā rindu, kas attiecas uz trešo valsti “ASV” un koda numuru “US-BIO-113”, svītro;

                              e)

                              norādi “Oregon Tilth” svītro pilnībā;

                              f)

                              “Organic crop improvement association” – 3. punktā rindu, kas attiecas uz trešo valsti “ASV” un koda numuru “US-BIO-120”, svītro;

                              g)

                              norādi “Washington State Department of Agriculture” svītro pilnībā.


title: Komisijas Īstenošanas regula (ES) Nr. 1187/2013 ( 2013. gada 21. novembris ), ar ko apstiprina darbīgo vielu pentiopirādu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               22.11.2013

               LV

               Eiropas Savienības Oficiālais Vēstnesis

               L 313/42

         KOMISIJAS ĪSTENOŠANAS REGULA (ES) Nr. 1187/2013
   (2013. gada 21. novembris),
   ar ko apstiprina darbīgo vielu pentiopirādu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums attiecībā uz apstiprinājuma procedūru un nosacījumiem. Attiecībā uz pentiopirādu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2010/466/ES (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2009. gada 10. decembrī saņēma pieteikumu no uzņēmuma LKC UK Ltd par darbīgās vielas pentiopirāda iekļaušanu Direktīvas 91/414/EEK I pielikumā. Ar Lēmumu 2010/466/ES tika apstiprināts, ka dokumentācija ir pilnīga, proti, to principā to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja ierosinātajiem lietojuma veidiem. Izraudzītā ziņotāja dalībvalsts 2012. gada 31. janvārī iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde 2013. gada 7. februārī iesniedza Komisijai secinājumu par darbīgās vielas pentiopirāda pesticīdu riska novērtējumu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 3. oktobrī tas tika pabeigts kā Komisijas pārskata ziņojums par pentiopirādu.

               (5)

               Dažādajās veiktajās pārbaudēs tika konstatēts, ka pentiopirādu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt pentiopirādu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz augu aizsardzības līdzekļiem, kas satur pentiopirādu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, jāprecizē dalībvalstu pienākumi, jo īpaši pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus ne dalībvalstīm, ne atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu pentiopirādu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2014. gada 31. oktobrim groza vai atsauc spēkā esošās atļaujas darbīgo vielu pentiopirādu saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur pentiopirādu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 30. aprīlim ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē saskaņā ar vienotajiem principiem, kas minēti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja pentiopirāds līdzeklī ir vienīgā darbīgā viela, tad vajadzības gadījumā groza vai atsauc atļauju vēlākais līdz 2015. gada 31. oktobrim, vai

               b)

               ja līdzeklis satur pentiopirādu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. oktobrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. maija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 21. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2010. gada 24. augusta Lēmums 2010/466/ES, ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo pentiopirāda iekļaušanu Padomes Direktīvas 91/414/EEK I pielikumā (OV L 224, 26.8.2010., 6. lpp.).

      (4)  EFSA Journal 2013; 11(2):3111. Pieejams tiešsaistē: www.efsa.europa.eu

      (5)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (6)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                  IUPAC nosaukums

                  Tīrība (1)

                  Apstiprinājuma datums

                  Apstiprināšanas termiņa beigas

                  Īpaši noteikumi

                  Pentiopirāds

                     CAS Nr. 183675-82-3

                     CIPAC Nr. 824

                     (RS)-N-[2-(1,3-dimetilbutil)-3-tienil]-1-metil-3-(trifluormetil)pirazol-4-karboksamīds

                  ≥ 980 g/kg
                  (50:50 racēmisks maisījums)

                  2014. gada 1. maijs

                  2024. gada 30. aprīlis

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par pentiopirādu un jo īpaši tā I un II papildinājumu, ko 2013. gada 3. oktobrī pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              operatoru un strādnieku aizsardzībai;

                              b)

                              riskam, kas rodas ūdens un augsnes organismiem;

                              c)

                              gruntsūdeņu aizsardzībai, ja darbīgā viela izmantota reģionos ar jutīgu augsni un/vai klimatiskajiem apstākļiem;

                              d)

                              atliekām rotācijas kultūrās pēc darbīgās vielas secīgas izmantošanas vairākus gadus.

                        Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              1)

                              metabolīta M11 (3-metil-1-{3-[(1-metil-3-trifluormetil-1H-pirazol-4-karbonil)amino]tiofēn-2-il}pentānskābe) nenozīmīgumu attiecībā uz gruntsūdeņiem, izņemot pierādījumus, kas saistīti ar kancerogenitātes risku, kas ir atkarīga no cilmes klasifikācijas un kas atsevišķi precizēta turpmāk 3. punktā;

                              2)

                              metabolīta PAM toksikoloģisko profilu un atsauces vērtībām;

                              3)

                              metabolītu M11 (3-metil-1-{3-[(1-metil-3-trifluormetil-1H-pirazol-4-karbonil)amino]tiofēn-2-il}pentānskābe), DM-PCA (3-trifluormetil-1H-pirazol-4- karbonskābe), PAM (1-metil-3-trifluormetil-1H-pirazol-4-karboksamīds) un PCA (1-metil-3-trifluormetil-1H-pirazol-4-karbonskābe) nozīmi un to risku piesārņot gruntsūdeņus, ja saskaņā ar Regulu (EK) Nr. 1272/2008 pentiopirāds ir klasificēts kancerogēno vielu 2. kategorijā.

                        Pieteikuma iesniedzējs 1. un 2. punktā minēto informāciju iesniedz Komisijai, dalībvalstīm un iestādei līdz 2016. gada 30. aprīlim un 3. punktā minēto informāciju – sešu mēnešu laikā pēc dienas, kad paziņots lēmums par pentiopirāda klasificēšanu.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                     IUPAC nosaukums

                     Tīrība (1)

                     Apstiprinājuma datums

                     Apstiprināšanas termiņa beigas

                     Īpaši noteikumi

                     “57

                     Pentiopirāds

                        CAS Nr. 183675-82-3

                        CIPAC Nr. 824

                        (RS)-N-[2-(1,3-dimetilbutil)-3-tienil]-1-metil-3-(trifluormetil)pirazol-4-karboksamīds

                     ≥ 980 g/kg
                     (50:50 racēmisks maisījums)

                     2014. gada 1. maijs

                     2024. gada 30. aprīlis

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par pentiopirādu un jo īpaši tā I un II papildinājumu, ko 2013. gada 3. oktobrī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 operatoru un strādnieku aizsardzībai;

                                 b)

                                 riskam, kas rodas ūdens un augsnes organismiem;

                                 c)

                                 gruntsūdeņu aizsardzībai, ja darbīgā viela izmantota reģionos ar jutīgu augsni un/vai klimatiskajiem apstākļiem;

                                 d)

                                 atliekām rotācijas kultūrās pēc darbīgās vielas secīgas izmantošanas vairākus gadus.

                           Lietošanas nosacījumos attiecīgā gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par:

                                 1)

                                 metabolīta M11 (3-metil-1-{3-[(1-metil-3-trifluormetil-1H-pirazol-4-karbonil)amino]tiofēn-2-il}pentānskābe) nenozīmību attiecībā uz gruntsūdeņiem, izņemot pierādījumus, kas saistīti ar kancerogenitātes risku, kas ir atkarīga no cilmes klasifikācijas un kas atsevišķi precizēta turpmāk 3. punktā;

                                 2)

                                 metabolīta PAM toksikoloģisko profilu un atsauces vērtībām;

                                 3)

                                 metabolītu M11 (3-metil-1-{3-[(1-metil-3-trifluormetil-1H-pirazol-4-karbonil)amino]tiofēn-2-il}pentānskābe), DM-PCA (3-trifluormetil-1H-pirazol-4- karbonskābe), PAM (1-metil-3-trifluormetil-1H-pirazol-4-karboksamīds) un PCA (1-metil-3-trifluormetil-1H-pirazol-4-karbonskābe) nozīmi un to risku piesārņot gruntsūdeņus, ja saskaņā ar Regulu (EK) Nr. 1272/2008 pentiopirāds ir klasificēts kancerogēno vielu 2. kategorijā.

                           Pieteikuma iesniedzējs 1. un 2. punktā minēto informāciju iesniedz Komisijai, dalībvalstīm un iestādei līdz 2016. gada 30. aprīlim un 3. punktā minēto informāciju – sešu mēnešu laikā pēc dienas, kad paziņots lēmums par pentiopirāda klasificēšanu.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.